ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0265/00

υποβολή: Isidoro Snchez Garca (ELDR) προς την Επιτροπή

(7 Φεβρουαρίου 2000)

Θέμα: Περιφερειακό παρατηρητήριο διασυνοριακής, διακρατικής και διαπεριφερειακής συνεργασίας

Στην Ανακοίνωση της Επιτροπής προς το Ευρωπαϊκό Κοινοβούλιο για τις κατευθυντήριες γραμμές μιας κοινοτικής πρωτοβουλίας όσον αφορά την διευρωπαϊκή συνεργασία για την προώθηση μιας αρμονικής και ισόρροπης ανάπτυξης του ευρωπαϊκού εδάφους (Interreg), αναφέρεται ένα Παρατηρητήριο της διασυνοριακής, διακρατικής και διαπεριφερειακής συνεργασίας.

Με δεδομένα τα κοινωνικοοικονομικά χαρακτηριστικά και την γεωστρατηγική κατάσταση των Καναρίων Νήσων ως ιδιαιτέρως απομεμακρυσμένης περιοχής του Ατλαντικου ποιες είναι οι πιθανότητες να εγκατασταθεί στο έδαφος των Καναρίων το Παρατηρητήριο διασυνοριακής, διακρατικής και διαπεριφερειακής συνεργασίας;

Απάντηση του κ. Barnier εξ ονόματος της Επιτροπής

(24 Μαρτίου 2000)

Μέχρι σήμερα, η Επιτροπή δεν έχει λάβει καμία απόφαση όσον αφορά τον τόπο εγκατάστασης του μελλοντικού παρατηρητηρίου της διασυνοριακής, διεθνικής και διαπεριφερειακής συνεργασίας. Πρέπει, εντούτοις, να διευκρινιστεί ότι δεν πρόκειται για οργανισμό μεγάλης εμβέλειας ώστε η κεντρική του έδρα να αποτελέσει αντικείμενο συζήτησης.
ΓΡΑΠΤΗ ΕΡΩΤΗΣΗ E-0700/00

υποβολή: James Nicholson (PPE-DE) προς την Επιτροπή

(17 Μαρτίου 2000)

Θέμα: Κανονισμοί εισαγωγών στις Κανάριες Νήσους

Μπορεί η Επιτροπή να εξηγήσει γιατί οι Κανάριες Νήσοι έχουν διαφορετικούς κανονισμούς όσον αφορά την εισαγωγή πιστοποιημένων σπόρων πατάτας σε σχέση με άλλες περιφέρειες της Ευρωπαϊκής Ένωσης, οι δε ισχύουσες σήμερα ρυθμίσεις θα αλλάξουν κάποτε;

Απάντηση του κ. Byrne εξ ονόματος της Επιτροπής

(25 Απριλίου 2000)

Το Κοινοτικό Φυτοϋγειονομικό Καθεστώς, που καθιερώθηκε με την οδηγία 77/93/ΕΟΚ της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα(1), τροποποιήθηκε με την οδηγία 94/13/ΕΚ(2) για να χειριστεί την ειδική φυτοϋγειονομική κατάσταση στις Κανάριες Νήσους. Αναγνωρίστηκε η απομακρυσμένη και απομονωμένη φύση των Νήσων και επομένως η ιδιαίτερη φυτοϋγειονομική κατάσταση και προβλέφθηκε η ανάγκη ειδικών διατάξεων στα παραρτήματα της οδηγίας για την προστασία των Καναρίων Νήσων.

Ωστόσο, η πρακτική εφαρμογή της ενσωμάτωσης των Καναρίων Νήσων στο Κοινοτικό Φυτοϋγειονομικό Καθεστώς δεν έχει επιτευχθεί ακόμα επειδή η Ισπανία δεν έχει ακόμηποβάλει ενημερωμένο κατάλογο που να διευκρινίζει τους επιβλαβείς οργανισμούς που προκαλούν ανησυχίες για τις Κανάριες Νήσους και να αναφέρει τα φυτοϋγειονομικά μέτρα που θεωρούνται κατάλληλα.

Εξαιτίας της ιδιάζουσας τους γεωγραφικής θέσης τους, που αποτελεί σοβαρό μειονέκτημα, οι Κανάριοι Νήσοι επωφελούνται επίσης από την εφαρμογή του κανονισμού 1601/92 που αποτελεί καθεστώς εξαίρεσης από εισφορές και/ή δασμούς για διάφορα προϊόντα, περιλαμβανομένων των πιστοποιημένων σπόρων πατάτας, που εισάγονται απευθείας από τρίτες χώρες. Η ποσότητα των προϊόντων που προστατεύοναι από το καθεστώς ορίζεται κάθε χρόνο σύμφωνα με το ισοζύγιο προσφοράς.

(1) ΕΕ L 26 της 31.1.1977, όπως τροποποιήθηκε τελευταία με την οδηγία 1999/53/ΕΚ της Επιτροπής, ΕΕ L 142 της 5.6.1999.

(2) ΕΕ L 92 της 9.4.1994.
ΓΡΑΠΤΗ ΕΡΩΤΗΣΗ E-0061/00

υποβολή: Josu Ortuondo Larrea (Verts/ALE) προς την Επιτροπή

(20 Ιανουαρίου 2000)

Θέμα: Παράταση της παραχώρησης ιδιωτικής εκμετάλλευσης των αυτοκινητοδρόμων στην Ισπανία

Με τροπολογία στο συνοδευτικό νομοσχέδιο των Προϋπολογισμών του 2000, η ισπανική βουλή έχει συγκατατεθεί ώστε να παραταθεί η παραχώρηση της εκμετάλλευσης των αυτοκινητοδρόμων προτού εκπνεύσει η προθεσμία της αρχικής εκμετάλλευσης. Μεταξύ άλλων και οι παραχωρήσεις στην Aumar (13 έτη),την Acesa (5 έτη),και την Iberpista. Εκτός αυτού, η ισπανική κυβέρνηση προετοιμάζει ένα βασιλικό διάταγμα το οποίο περιλαμβάνει τη δυνατότητα να παραταθεί για άλλα 29 έτη η παραχώρηση εκμετάλλευσης του αυτοκινητοδρόμου Λεόν-Καμπομάνες. Οι παρατάσεις αυτές δικαιολογούνται με αντάλλαγμα τη μείωση των διοδίων και την πραγματοποίηση νέων επενδύσεων.

Κατά την άποψη του Φρανθίσκο Σόσα Βάγκνερ, καθηγητού Διοικητικού Δικαίου του Πανεπιστημίου της Λεόν, οι παραχωρήσεις θα έπρεπε να παρατείνονται μόνον εάνπάρχουν εγγυήσεις ότι η αύξηση του κύκλου εργασιών των ιδιωτικών φορέων που εκμεταλλεύονται τους αυτοκινητοδρόμους συνεπαγόταν κάποιο κέρδος για το δημόσιο συμφέρον(1), εάν οι μειώσεις των τιμολογίων ήσαν πραγματικές και όχι πλασματικές ή φαινομενικές, και εάν τα συμφέροντα των καταναλωτών διαφυλάσσονται με τρόπο σαφή.

Γνωρίζει η Επιτροπή εάν οι παρατάσεις που έχουν παραχωρηθεί από τις ισπανικές αρχές συμφωνούν με τις προβλέψεις των Οδηγιών σχετικά με το συντονισμό των διαδικασιών κατακύρωσης των δημοσίων συμβάσεωνπηρεσιών και έργων 92/50/ΕΚ(2), 93/37/ΕΚ(3) και 89/440/ΕΚ(4);

Εάν όχι, τί μέτρα σκοπεύει να πάρει η Επιτροπή για να εξασφαλίσει την εφαρμογή των ανωτέρω οδηγιών από τις ισπανικές αρχές και ναπερισχύσει το συμφέρον των καταναλωτών κατά την αξιολόγηση των κερδών που θα προκύψουν από την πολιτική διαχείρισης των αυτοκινητοδρόμων με διόδια στην Ισπανία;

Φρονεί η Επιτροπή ότι οι εκπτώσεις του τιμολογίου βάσει των οποίων δικαιολογήθηκαν οι παρατάσεις είναι πραγματικές και ότι, ως εκ τούτου, οι καταναλωτές βγήκαν κερδισμένοι;

Δεν θεωρεί η Επιτροπή ότι μία πολιτική παρατάσεων της εκμετάλλευσης των αυτοκινητοδρόμων με αντάλλαγμα νέες επενδύσεις σε αυτούς ενδέχεται να αντιβαίνει προς τους κοινοτικούς προσανατολισμούςπέρ μιας μετάβασης του συστήματος μεταφορών προς εναλλακτικές λύσεις, άλλες από τις οδικές, και ότι ενδέχεται, μακροπρόθεσμα, να έχει δυσμενείς επιπτώσεις κατά την επεξεργασία εθνικών στρατηγικών στον τομέα της πολιτικής μεταφορών;

(1) Βλ. έκθεση του Οκτωβρίου 1998, που εκπονήθηκε κατόπιν αιτήσεως του Δήμου Βαρκελώνης.

(2) ΕΕ L 209 της 24.7.1992, σελ. 1.

(3) ΕΕ L 199 της 9.8.1993, σελ. 54.

(4) ΕΕ L 268 της 15.9.1989, σελ. 1.

Απάντηση του κ. Bolkestein εξ ονόματος της Επιτροπής

(25 Φεβρουαρίου 2000)

Η Επιτροπή δεν έχει λάβει γνώση ούτε της νέας νομοθεσίας ούτε του σχεδίου βασιλικού διατάγματος στα οποία αναφέρεται το αξιότιμο μέλος.

Η Επιτροπή δεν θα παραλείψει να πράξει τα δέοντα προκειμένου να επαληθεύσει ότι οιποχρεώσεις που απορρέουν από το κοινοτικό δίκαιο, κυρίως σε ό,τι αφορά την πολιτική των δημοσίων συμβάσεων, θα εκπληρωθούν από το κράτος μέλος.
ΓΡΑΠΤΗ ΕΡΩΤΗΣΗ E-1120/00

υποβολή: Lucio Manisco (GUE/NGL) προς την Επιτροπή

(11 Απριλίου 2000)

Θέμα: Φυλάκιση του Ακίμ Μπιρτάλ και καταδίκη του Νετζμετίν Ερμπακάν

Την Τρίτη, 28 Μαρτίου 2000, η Εισαγγελία της Άγκυρας απέρριψε την αναστολή εκτέλεσης της ποινής και διέταξε τη φυλάκιση του Ακίμ Μπιρτάλ, διακεκριμένου και θαρραλέουπερασπιστή των πολιτικών δικαιωμάτων στη χώρα του, ο οποίος καταδικάστηκε διότι εκφώνησε λόγους ανατρεπτικού περιεχομένου. Την εξάμηνη αναστολή της εκτέλεσης της ποινής είχαν ζητήσει οι συνήγοροί του διότι ο Ακίμ Μπιρτάλ χρήζει εντατικών ιατρικών φροντίδων λόγω των τραυμάτων που φέρει μετά την απόπειρα δολοφονίας του.

Στις αρχές Μαρτίου, ο πρώην πρωθυπουργός, Νετζμετίν Ερμπακάν, καταδικάστηκε σε φυλάκιση ενός έτους με παρόμοιες κατηγορίες, στηριζόμενες σε λόγο που είχε εκφωνήσει το 1994.

1. Δεν εκτιμά η Επιτροπή ότι οι κατάφωρες αυτές παραβιάσεις της ελευθερίας έκφρασης και των ανθρωπίνων δικαιωμάτων αντίκεινται στις δεσμεύσεις που ανέλαβε η τουρκική κυβέρνηση προκειμένου η Τουρκία να εισέλθει στην Ένωση, καθώς και στις βασικές προϋποθέσεις για την προσχώρηση νέων κρατών, όπως ο σεβασμός των αρχών στις οποίες στηρίζεται η Ένωση, που κατοχυρώνονται στο άρθρο 6, παράγραφος 1 της ΣΕΕ, και των πολιτικών κριτηρίων που όρισε το Ευρωπαϊκό Συμβούλιο της Κοπεγχάγης τον Ιούνιο του 1993;

2. Δεν εκτιμά η Επιτροπή ότι θα πρέπει να παρέμβει ενώπιον της κυβέρνησης της Άγκυρας ώστε να σταματήσει τις δικαστικές και εξωδικαστικές διώξεις των κυρίων Μπιρτάλ και Ερμπακάν;

Απάντηση του κ. Verheugen εξ ονόματος της Επιτροπής

(22 Μαΐου 2000)

Η Επιτροπή συμμερίζεται τις ανησυχίες που εξέφρασε το Αξιότιμο Μέλος του Κοινοβουλίου για την κατάσταση του Akin Birdal, ο οποίος χρειάστηκε να επιστρέψει στη φυλακή για να εκτίσει το τέλος της ποινής του, και του Necmettin Erbakan, που καταδικάστηκε σε ένα έτος φυλάκισης.

Όσον αφορά τον κύριο Birdal, η Επιτροπήποστηρίζει πλήρως τη δήλωση της Προεδρίας του Συμβουλίου της 30ης Μαρτίου 2000 που καλεί την τουρκική κυβέρνηση να λάβει μέτρα για την απελευθέρωση αυτού του αναγνωρισμένουπερασπιστή των δικαιωμάτων του ανθρώπου στην Τουρκία.

Η νέα αυτή κατάσταση καθίσταται περισσότερο λυπηρή τη στιγμή που οι αποφάσεις του τελευταίου Ευρωπαϊκού Συμβουλίου στο Ελσίνκι, στις 10 Δεκεμβρίου 1999, που επιβεβαίωσε το καθεστώς της Τουρκίας ωςποψήφιας χώρας για προσχώρηση στην Ένωση, καλούν τη χώρα αυτή να καταβάλει ιδιαίτερη προσπάθεια όσον αφορά τον σεβασμό των πολιτικών κριτηρίων της Κοπεγχάγης.

Είναι, στο εξής, σημαντικό να δεσμευτεί αποφασιστικά η Τουρκία σε μία συνεχή διαδικασία εκδημοκρατισμού και ναιοθετήσει τις απαραίτητες μεταρρυθμίσεις. Η αναθεώρηση, βλέπε κατάργηση του άρθρου 312 του ποινικού κώδικα, που αποτελεί τη βάση της καταδίκης του κυρίου Birdal, το 1998 και του κυρίου Erbakan, τον Μάρτιο του 2000, φαίνεται για το λόγο αυτό, αναπόφευκτη.
ΓΡΑΠΤΗ ΕΡΩΤΗΣΗ E-0946/00

υποβολή: Alexandros Alavanos (GUE/NGL) προς την Επιτροπή

(29 Μαρτίου 2000)

Θέμα: Επιστροφή κλαπέντων ή παρανόμως εξαχθέντων πολιτιστικών αγαθών

Στα Ηνωμένα Έθνη προωθείται μια νέα Σύμβαση για την επιστροφή των κλαπέντων πολιτιστικών αγαθών, η οποία ζητεί σε τέτοιες περιπτώσεις να εκκινούν διαπραγματεύσεις μεταξύ των ενδιαφερομένων μερών.

1. Έχει εκδηλώσει η Επιτροπή τηνποστήριξή της για τη συγκεκριμένη σύμβαση;

2. Έχει προτείνει προς τα κράτη μέλη τηνπογραφή της;

Απάντηση του κ. Bolkestein εξ ονόματος της Επιτροπής

(12 Μαΐου 2000)

Εξ όσων γνωρίζει η Επιτροπή, δεν έχουνποβληθεί στα πλαίσια των Ηνωμένων Εθνών προτάσεις για την έγκριση νέας σύμβασης σχετικά με την επιστροφή κλαπέντων πολιτιστικών αγαθών. Εξάλλου, το θέμα αυτό αποτελεί αντικείμενο της σύμβασης Unidroit του 1995 για την επιστροφή κλαπέντων ή παρανόμως εξαχθέντων πολιτιστικών αγαθών. Η Επιτροπή έλαβε μέρος στις εργασίες για την προετοιμασία της εν λόγω σύμβασης με την ιδιότητα του παρατηρητή.

Η Επιτροπή συμμερίζεται το γενικότερο στόχο καταπολέμησης της παράνομης διακίνησης των πολιτιστικών αγαθών τον οποίο επιδιώκει η σύμβαση Unidroit. Ωστόσο, λαμβανομένωνπόψη των αρμοδιοτήτων της Επιτροπής όσον αφορά το ανωτέρω θέμα στα πλαίσια του παρόντος σταδίου εξέλιξης του κοινοτικού δικαίου, η Επιτροπή δεν έχει ακόμη εκδηλώσει τηνποστήριξή της για τη συγκεκριμένη σύμβαση προτείνοντας στα κράτη μέλη να τηνπογράψουν.

Η Επιτροπήπενθυμίζει ότι στα πλαίσια του Ευρωπαϊκού Οικονομικού Χώρου (ΕΟΧ), η οδηγία 96/100/ΕΚ του Ευρωπαϊκού Κοινοβουλίου και του Συμβουλίου της 17ης Φεβρουαρίου 1997 που τροποποιεί το παράρτημα της οδηγίας 93/7/ΕΟΚ σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους(1), προβλέπει μηχανισμούς καθώς και μια διαδικασία επιστροφής, μεταξύ των κρατών που συμμετέχουν στη συμφωνία ΕΟΧ, των πολιτιστικών αγαθών που έχουν απομακρυνθεί παράνομα από το έδαφος ενός εκ των ανωτέρω κρατών. Η εν λόγω οδηγία αποτελεί συνοδευτικό μέτρο της διαδικασίας ολοκλήρωσης της εσωτερικής αγοράς και αποσκοπεί στην παροχή μέσων, εκτός από τους συνοριακούς ελέγχους, για την επαρκή προστασία των πολιτιστικών αγαθών.

Η σύμβαση Unidroit έχει λάβειπόψη τις κοινοτικές κανονιστικές ρυθμίσεις, προβλέποντας στο άρθρο 13 ότι στα πλαίσια των αμοιβαίων τους σχέσεων, τα συμβαλλόμενα κράτη που αποτελούν μέλη οργανισμών οικονομικής ολοκλήρωσης ή περιφερειακών οντοτήτων μπορούν να δηλώσουν ότι εφαρμόζουν τους εσωτερικούς κανόνες των εν λόγω οργανισμών ή οντοτήτων και, ως εκ τούτου, δεν εφαρμόζουν στις μεταξύ τους σχέσεις τις διατάξεις της παρούσας σύμβασης, εφόσον το πεδίο εφαρμογής της τελευταίας συμπίπτει με αυτό των προαναφερθέντων κανόνων.

Σε παρόμοια δήλωση προέβησαν δύο από τα πέντε κράτη μέλη πουπέγραψαν τη σύμβαση: οι Κάτω Χώρες κατά τηνπογραφή και η Φινλανδία, που έχει ήδη επικυρώσει τη σύμβαση, κατά την κατάθεση του κυρωτικού εγγράφου. Τα άλλα κράτη μέλη που έχουν επίσηςπογράψει τη σύμβαση είναι η Γαλλία, η Πορτογαλία και η Ιταλία. Μάλιστα η τελευταία κατέθεσε ήδη το σχετικό κυρωτικό έγγραφο και, ως εκ τούτου, κατέστη μέλος της σύμβασης.

(1) ΕΕ L 60 της 1.3.1997.
ΓΡΑΠΤΗ ΕΡΩΤΗΣΗ E-0906/00

υποβολή: Konstantinos Hatzidakis (PPE-DE) προς την Επιτροπή

(25 Μαρτίου 2000)

Θέμα: Αλλοίωση πολιτιστικής κληρονομιάς στο FYROM

Σύμφωνα με πληροφορίες τον τελευταίο καιρό λαμβάνουν χώρα εκτεταμένες παρεμβάσεις και αλλοιώσεις της φυσιογνωμίας του Ναού του Αγίου Δημητρίου στην πόλη του Μοναστηρίου στην Πρώην Γιουγκοσλαβική Δημοκρατία της Μακεδονίας (FYROM), οι οποίες αποτελούν βεβαίως σαφέστατη αλλοίωση της πολιτιστικής κληρονομιάς του ιστορικού μνημείου και γενικότερα της περιοχής. Θα μπορούσε να με πληροφορήσει η Επιτροπή, εάν είναι σε γνώση αυτής της κατάστασης, τι μέτρα προτίθεται να λάβει για την άμεση παύση αυτών των ενεργειών καθώς και εάν έχει προβεί ή προτίθεται να προβεί σε κάποιες ενέργειες για την προστασία των ιστορικών μνημείων και γενικότερα της πολιτιστικής κληρονομιάς στην περιοχή της Βαλκανικής;

Απάντηση του κ. Patten εξ ονόματος της Επιτροπής

(16 Μαΐου 2000)

Η Επιτροπή εκφράζει τις ευχαριστίες της προς το Αξιότιμο Μέλος του Κοινοβουλίου σχετικά με την πολιτιστική κληρονομιά της Πρώην Γιουγκοσλαβικής Δημοκρατίας της Μακεδονίας.

Η Επιτροπή λυπάται, εντούτοις, που δεν μπόρεσε να συγκεντρώσει ακριβείς πληροφορίες όσον αφορά την περίπτωση της εκκλησίας του Αγίου Δημητρίου αλλά, γενικά, παραπέμπει το Αξιότιμο Μέλος του Κοινοβουλίου στην απάντηση που αυτή έδωσε στη γραπτή ερώτηση E-0077/99 του κ. Κακλαμάνη(1) και, ιδίως, στην δεύτερη παράγραφο του σχετικού κειμένου.

(1) ΕΕ C 297 της 15.10.1999, σελ. 142.
ΓΡΑΠΤΗ ΕΡΩΤΗΣΗ E-0652/00

υποβολή: Carlos Ripoll y Martnez de Bedoya (PPE-DE) προς την Επιτροπή

(9 Μαρτίου 2000)

Θέμα: Ελευθέρωση των αερομεταφορών

Αυτή τη στιγμή πολλοί επιβάτες χάνουν τις αεροπορικές τους ανταποκρίσεις επειδή οι αεροπορικές εταιρείες, παρόλο που συνδέονται μεταξύ τους ηλεκτρονικά, δεν εκδίδουν κάρτα επιβίβασης για τις ανταποκρίσεις πτήσεων που διενεργούνται με άλλες εταιρείες ώστε να εξαναγκάζουν τους επιβάτες να αγοράζουν ολόκληρο το ταξίδι με την ίδια εταιρεία.

Μια άλλη τακτική που απαντάται αρκετά συχνά είναι να μην τσεκάρονται οι αποσκευές μέχρι τον τελικό τους προορισμό όταν μεσολαβούν διαφορετικές εταιρείες στα διάφορα τμήματα του ταξιδιού.

Υπάρχει κάποια κανονιστική ρύθμιση για να αποφευχθούν οι εξωφρενικές αυτές τακτικές των αεροπορικών μεταφορών;

Αν δενπάρχει, προτίθεται η Ευρωπαϊκή Επιτροπή να θεσπίσει κάποιο είδος κανονιστικής ρύθμισης που θα προστατεύει τους χρήστες από τις αυθαίρετες αυτές πρακτικές των αεροπορικών εταιρειών;

Απάντηση της κας de Palacio Εξ ονόματος της Επιτροπής

(2 Μαΐου 2000)

Κεντρικός στόχος της Κοινοτικής πολιτικής για τις αερομεταφορές είναι η δημιουργία ενιαίας, και ανταγωνιστικής αγοράς. Ο σκοπός αυτός έχει ήδη ως επί το πλείστον επιτευχθεί. Αυτό συνεπάγεται ότι οι αεροπορικές εταιρείες είναι ελεύθερες να ανταγωνίζονται και να αποφασίζουν ποιέςπηρεσίες επιθυμούν να προσφέρουν στους πελάτες τους, εφόσον τηρούν τις νομοθετικές διατάξεις περί ασφάλειας, περιβάλλοντος, δικαιωμάτων των επιβατών κλπ.

Η Επιτροπή καταβάλλει κάθε δυνατή προσπάθεια προκειμένου να ενισχυθούν τα συμβατικά δικαιώματα των επιβατών και να προωθηθούν οι αυτοδεσμευτικού χαρακτήρα πρωτοβουλίες εκ μέρους των αεροπορικών εταιρειών με στόχο να βελτιωθεί η αντιμετώπιση των επιβατών. Η Επιτροπή προτίθεται ναποβάλει ανακοίνωση για το θέμα αυτό, η οποία θα είναι έτοιμη τον Ιούνιο του 2000. Εν τω μεταξύ, σκοπεύει να εγκαινιάσει ενημερωτική εκστρατεία για τα δικαιώματα που εξασφαλίζει στους επιβάτες η κείμενη κοινοτική νομοθεσία, μεριμνώντας για την ανάρτηση χάρτη των δικαιωμάτων των, αερομεταφερόμενων επιβατών στους αερολιμένες και αλλού.
ΓΡΑΠΤΗ ΕΡΩΤΗΣΗ E-0503/00

υποβολή: Christopher Huhne (ELDR) προς το Συμβούλιο

(25 Φεβρουαρίου 2000)

Θέμα: Ανάθεση νέων καθηκόντων στο προσωπικό του Συμβουλίου

Ποιες διαδικασίες διαθέτει το Συμβούλιο, και πόσο συχνά εφαρμόζονται, για τη μετακίνηση μελών του προσωπικού από μία γενική διεύθυνση, η οποία ενδεχομένως χρειάζεται λιγότερο προσωπικό, σε άλλη, η οποία ενδεχομένως χρειάζεται περισσότερο; Κατά πόσον έχουν αποδειχθεί αποτελεσματικά αυτά τα μέτρα από άποψη ποσοστού θέσεων που μετακινήθηκαν ανά έτος μεταξύ των γενικών διευθύνσεων επί του συνολικού αριθμού των θέσεων; Μπορεί να δώσει το Συμβούλιο οποιαδήποτε άλλη πληροφορία για την ανάθεση νέων καθηκόντων στο προσωπικό του;

Απάντηση

(2 Μαΐου 2000)

Στις αρχές της δεκαετίας του '80, καθιερώθηκε στα πλαίσια της Γενικής Γραμματείας του Συμβουλίου μια πολιτική κινητικότητας που βασίζεται στη δυνατότητα την οποία ο κανονισμόςπηρεσιακής κατάστασης αναγνωρίζει σε κάθεπάλληλο, να ζητήσει να μετατεθεί εντός του οργάνου στο οποίοπηρετεί (άρθρο 7, παράγραφος 1). Η πολιτική αυτή προϋποθέτει την αρχή ότι η παροχή δυνατοτήτων μετακίνησης είναι προς το συμφέρον όχι μόνο τουποβάλλοντος την αίτηση, αλλά και του ίδιου του θεσμικού οργάνου.

Εντούτοις, η απάντηση στην ερώτηση του Αξιότιμου κ. Βουλευτή είναι ότι η Γενική Γραμματεία δεν έχει, μέχρι σήμερα, θεσπίσει διαδικασίες ή ειδικές εσωτερικές ρυθμίσεις όσον αφορά την ανάθεση νέων καθηκόντων ή αναδιάταξη του προσωπικού εντός των γενικών διευθύνσεων και τωνπηρεσιών της. Στην πράξη όμως, κατά τα τελευταία έτη, διενεργήθηκαν επανειλημμένως μεμονωμένες μετακινήσεις, προκειμένου να ενισχυθούνφιστάμενες ομάδες ή να δημιουργηθούν νέες, ανάλογα με τον επείγοντα χαρακτήρα και τη σημασία ορισμένων φακέλων. Κατά τις εν λόγω αναδιατάξεις ακολουθήθηκε η διαδικασία κινητικότητας. Επρόκειτο ιδίως γιαπαλλήλους που έχουν τοποθετηθεί στη Μονάδα Πολιτικής και Έγκαιρης Προειδοποίησης (ΜΠΕΠ), καθώς και στη μονάδα νομοθετικής διαδικασίας συναπόφασης.

Εξάλλου, η Γενική Γραμματεία δημιούργησε επίσης μια Task Force, ομάδα προσωρινής ενίσχυσης απόπαλλήλους που έχουν αποσπασθεί προσωρινά από τα συνήθη καθήκοντά τους, προκειμένου να αντιμετωπισθούν συγκεκριμένες και έκτακτες ανάγκες του οργάνου, όπως π.χ. οι διακυβερνητικές διασκέψεις ή οι διαπραγματεύσεις για τις διαδοχικές διευρύνσεις.

Η Γενική Γραμματεία του Συμβουλίου αποδίδει σημασία στην ύπαρξη κάποιας ευελιξίας στον τομέα της αναδιάταξης, η οποία να επιτρέπει, ανάλογα με τις ανάγκες, την αποτελεσματική επεξεργασία νέων και επειγόντων φακέλων.
ΓΡΑΠΤΗ ΕΡΩΤΗΣΗ E-0425/00

υποβολή: Glyn Ford (PSE) προς την Επιτροπή

(23 Φεβρουαρίου 2000)

Θέμα: Προστασία των ζώων κατά τη μεταφορά τους

Το 1999 η Επιτροπή εκπόνησε πέντε εκθέσεις σχετικά με κτηνιατρικές αποστολές που πραγματοποιήθηκαν σε διάφορα κράτη μέλη. Οι εκθέσεις της Επιτροπής περιγράφουν ότι στη Γαλλία, Ιταλία, Ελλάδα, Βέλγιο και Ιρλανδία, αγνοούνται εντελώς οι διατάξεις της οδηγίας του Συμβουλίου 91/628(1) (όπως αυτή τροποποιήθηκε από την οδηγία 95/29(2)) περί προστασίας των ζώων κατά τη μεταφορά τους.

Τι μέτρα προτίθεται να λάβει η Επιτροπή για να απαιτήσει από τα μνημονευόμενα στις εκθέσεις αυτές κράτη μέλη να εφαρμόσουν τις διατάξεις της οδηγίας;

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-0340/00, E-0341/00 και E-0425/00

(21 Μαρτίου 2000)

Η Επιτροπή γνωρίζει από τις εκθέσεις του Γραφείου Τροφίμων και Κτηνιατρικών Θεμάτων της και από παράπονα διαφόρων οργανώσεων ότι η εφαρμογή της οδηγίας 91/628/ΕΚ του Συμβουλίου όπως τροποποιήθηκε από την οδηγία 95/29/ΕΚ του Συμβουλίου σχετικά με την προστασία των ζώων κατά τη διάρκεια της μεταφοράς, είναι ανεπαρκής σε πολλά κράτη μέλη. Τα προβλήματα αυτά παρακολουθούνται στενά από την Επιτροπή και γνωστοποιούνται στις αρχές των κρατών μελών εφόσον και όταν αυτά εμφανίζονται. Συγκεκριμένα έχει ήδη κινηθεί διαδικασία παράβασης στον τομέα αυτό κατά ενός κράτους μέλους και άλλες βρίσκονται στο στάδιο της προετοιμασίας.

Επιπλέον το άρθρο 13 της οδηγίας προβλέπει τηνποβολή έκθεσης από την Επιτροπή στο Συμβούλιο σχετικά με την πείρα που αποκτούν τα κράτη μέλη μετά την εφαρμογή της οδηγίας, πιθανώς συνοδευόμενη από προτάσεις. Η έκθεση θαποβληθεί στο Συμβούλιο σύντομα αφού ληφθούνπόψη όλες οι διαθέσιμες πληροφορίες.

Εν τω μεταξύ δημιουργήθηκε μία ομάδα εργασίας της μόνιμης κτηνιατρικής επιτροπής για να εξετάσει τα προβλήματα στην εφαρμογή της οδηγίας σε ό,τι αφορά τις μεταφορές σε μεγάλη απόσταση. Η Επιτροπή ίσως εξετάσει το ενδεχόμενο τροποποίησης της κοινοτικής νομοθεσίας βάσει των συμπερασμάτων της ομάδας εργασίας για τις μεταφορές και σύμφωνα με την πείρα που έχουν αποκτήσει τα κράτη μέλη.
ΓΡΑΠΤΗ ΕΡΩΤΗΣΗ E-0271/00

υποβολή: Paulo Casaca (PSE) προς την Επιτροπή

(7 Φεβρουαρίου 2000)

Θέμα: Λειτουργία της εσωτερικής αγοράς στον εργασιακό τομέα μεταξύ της Ευρωπαϊκής Ένωσης και της Ελβετίας

Ο ευρωπαίος πολίτης Κώστας Παρλαβαντζάς μου απέστειλε ογκώδη φάκελο με διάφορα τεκμήρια για τον οποίο προκύπτει ότι η Ελβετία ασκεί εσκεμμένως και συστηματικώς πολιτική περιορισμού της παροχής εργασίας από αλλοδαπούς εργαζομένους ηλικίας 20 έως 30 ετών, απελαύνοντάς τους πάρευθυς στη χώρα προέλευσής τους, χωρίς να εξασφαλίζει τη μεταφορά των συνταξιοδοτικών τους δικαιωμάτων.

Διαθέτει η Ευρωπαϊκή Επιτροπή κάποια μελέτη σχετικά με το νομικό καθεστώς των ευρωπαίων μεταναστών στην Ελβετία;

Θεωρεί η Ευρωπαϊκή Επιτροπή δυνατή και επιθυμητή τη συνέχιση και τη σύσφιξη των σχέσεων μεταξύ της Ευρωπαϊκής Ένωσης και της Ελβετίας, ιδίως δε στο πλαίσιο του Ευρωπαϊκού Οικονομικού Χώρου, χωρίς προηγουμένως να έχει εξασφαλίσει ότι η χώρα αυτή θα τηρεί τους στοιχειώδεις κανόνες της ενιαίας αγοράς στον εργασιακό τομέα;

Απάντηση του κ. Patten Εξ ονόματος της Επιτροπής

(15 Μαρτίου 2000)

Η Επιτροπή συμφωνεί ότι το σημερινό νομικό καθεστώς των εργαζομένων στην Ελβετία,πηκόων κρατών μελών της Κοινότητας, δεν είναι ικανοποιητική. Για το λόγο αυτό, έχει διαπραγματευθεί ευρείας εμβέλειας συμφωνία σχετικά με την ελεύθερη κυκλοφορία των προσώπων, προκειμένου να ευθυγραμμιστούν οι ελβετικές διατάξεις με το κοινοτικό κεκτημένο στον τομέα αυτόν, συμπεριλαμβανομένου του τομέα των δικαιωμάτων κοινωνικής ασφάλισης και συνταξιοδότησης.

Η συμφωνίαπογράφτηκε στις 21 Ιουνίου 1999 και θα αρχίσει να ισχύει μετά την έγκριση του Κοινοβουλίου και αφού κυρωθεί από τα συμβαλλόμενα μέρη.

Η Επιτροπή, μόλις αρχίσει να ισχύει η συμφωνία, θα παρακολουθεί από κοντά την εφαρμογή της από την Ελβετία και θα αναφέρει οιαδήποτε δυσκολία στη μικτή επιτροπή που πρόκειται να συσταθεί βάσει της συμφωνίας.

Η συμφωνία για την ελεύθερη κυκλοφορία των προσώπων συνδέεται με άλλες έξι τομεακές συμφωνίες (για την εναέρια και χερσαία κυκλοφορία, την έρευνα, τη γεωργία, τις δημόσιες συμβάσεις και την αμοιβαία αναγνώριση της αξιολόγησης της συμμόρφωσης), που μπορούν να αρχίσουν να ισχύουν μόνο μαζί. Για το λόγο αυτό, η Ελβετία δεν θα έχει κανένα πλεονέκτημα σε άλλους τομείς ενόσω δεν παραχωρεί τις συμφωνηθείσες βελτιώσεις στουςπηκόους της Κοινότητας που ζουν στην επικράτειά της.
ΓΡΑΠΤΗ ΕΡΩΤΗΣΗ E-0165/00

υποβολή: Rosa Dez Gonzlez (PSE), Fernando Prez Royo (PSE) και Luis Berenguer Fuster (PSE) προς την Επιτροπή

(31 Ιανουαρίου 2000)

Θέμα: Συνέχιση της κρατικής βοήθειας προς τον ισπανικό τομέα του ηλεκτρισμού

Σε σχέση με τις δημόσιες ενισχύσεις για την κάλυψη του κόστους μετάβασης προς την ελεύθερη αγορά του τομέα του ηλεκτρισμού στην Ισπανία, λαμβάνοντας δεπόψιν ότι ο Επίτροπος κ. Monti αναγνώρισε ότι η Έκτη Μεταβατική Διάταξη του Νόμου 54/97 του τομέα του ισπανικού ηλεκτρισμού αποτελεί μια κρατική ενίσχυση που κατεβλήθη χωρίς να έχει προηγουμένως καταστεί γνωστή στην Ευρωπαϊκή Επιτροπή, πώς σκέφτεται η Επιτροπή να αντιδράσει ενώπιον της ενδεχόμενης απόφασης επί του ζητήματος αυτού, στη βάση της περίπτωσης γ) της παραγράφου 3 του άρθρου 87 της Συνθήκης όσον αφορά τα ποσά που έχουν ήδη καταβληθεί στις ισπανικές επιχειρήσεις ηλεκτρισμού;

Απάντηση του κ. Monti Εξ ονόματος της Επιτροπής

(9 Μαρτίου 2000)

Ο παράνομος χαρακτήρας μιας κρατικής ενίσχυσης, δηλαδή το γεγονός ότι αυτή χορηγήθηκε χωρίς να κοινοποιηθεί προηγουμένως στην Επιτροπή, δεν προδικάζει, σύμφωνα με την νομολογία του δικαστηρίου, το συμβιβάσιμό της με την κοινή αγορά. Τα ήδη εισπραχθέντα ποσά θα εξεταστούν με βάση τα άρθρα της συνθήκης της ΕΚ προκειμένου να προσδιοριστεί αν είναι συμβιβάσιμα με την κοινή αγορά και αν πρέπει ενδεχομένως να εξοφληθούν.